《送何左王客游》
清代·陈恭尹

平生林下共幽期，至德如君是我师。一日未曾离奉养，十年不拟到城池。

贫当乱世娱心少，老畏名山入眼迟。暂脱彩衣行万里，春江杨柳绿丝丝。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。